***The Incredible Dr. Pol*** er et amerikansk reality-tv på Nat Geo Wild som følger den nederlandske veterinæren Jan Pol og hans familie og ansatte ved hans praksis på landsbygda i Michigan. Serien hadde premiere 29. oktober 2011 og har to sesonger hvert år, totalt 23 sesonger og 243 episoder (2023).

Sesong 23 startet med sendinger fra 22. juli i 2023, da var Jan Pol 81 år.

De medvirkende i sesong 23 er:

* **Dr. Jan Pol** - Veterinær
* **Brenda Grettenberger** - Veterinær
* **Nicole Arcy** - Veterinær
* **Lisa Jones** - Veterinær
* **Diane Pol** - Kontorist (Dr. Pol sin kone)
* **Charles Pol** - Serieskaper (Dr. Pol sin sønn)
* **Beth Pol** - (Charles Pol sin kone)
* **Abigail Pol** - (Beth og Charles Pol sin datter)

Roller
------

Jan Pol
**Jan Pol** (født Jan-Harm Pol 4. september 1942, i Drenthe, Nederland), han vokste opp på en gård med melkekyr, griser, gjess, høner, sauer, hunder, hester, kaniner og kalkuner. Han studerte til veterinær ved Universitetet i Utrecht, og ble uteksaminert i 1970. Flyttet sammen med sin kone Diane til Harbor Beach, Michigan, hvor Pol jobbet for en veterinær i mer enn 10 år. De flyttet deretter til Weidman, Michigan, hvor de startet sin egen praksis, Pol Veterinary Services, i 1981. Praksisen hans var fra starten for store dyr, men har den utviklet seg til også å inkludere mindre dyr, alt fra høner til kameler. Han er en fast tro på sterilisering og kastrering av dyr. Området for praksisen hans er stort og landlig med mange gårder og han har mange akutt-pasienter både på dyreklinikken og ute på gårdene. Han hevder å ha hatt mer enn 23 000 klienter i løpet av hans mangeårige praksis. Dr. Pol sier at til tross for sin etter hvert høye alder, ønsker han ikke å trekke seg tilbake. Han elsker jobben sin og sier at den holder ham ung og aktiv. Han liker å si at når hobbyen din er jobben din, jobber du aldri. Han har alltid sagt at han skal dø med hånden på ryggen til en ku.

Jan Pol er aktiv innen flere organisasjoner som FFA (Future Farmers of America) og 4-H som lærer barn og ungdom om riktig stell av dyr. Familien har alltid hatt mange hunder av rasen Grand danois og også andre raser som Newfoundlender. Han har importert to frieser hester fra Nederland og har også en rekke andre dyr som påfugler, struts, duer, høner, ender, tropiske fisker og flere katter. Pol og de andre dyrlegene har i mange år benyttet Jeep som sine kjøretøy når de besøker gårdene, men han har også mange andre biler som en Rolls Royce fra 1937, DeLorean fra 1981 og en Plymouth Prowler fra 1999. I tillegg til biler er han også interessert i fotball og følger det nederlandske landslaget nøye.

Diane og Jan Pol, 2019
**Diane Pol** (født i Mayville, Michigan, i 1943), hun møtte Jan Pol da han utvekslingsstudent ved Mayville High School i 1961 og bodde hos familien hennes. Hun har en mastergrad i spesial-lesing og var lærer ved Harbor Beach Elementary School, nå jobber hun på kontoret på dyreklinikken. Diane og Jan har vært gift siden 1967, i over 50 år.

Fra TV-innspillingen
**Charles Pol** (født 6. mars 1979, adoptert av Diana og Jan Pol når han var liten) var med faren på jobb fra han var fem år og var interessert i dyr men ønsket en annen karriere en veterinær. 

Han studerte ved University of Miami i Florida, ble uteksaminert i 2003 og flyttet til Los Angeles for å jobbe med produksjon hos Paramount Pictures, Parkway production og Mirage Enterprises. Han fikk iden til et prosjekt med en dokumentar om farens veterinær-praksis og startet med The Incredible Dr. Pol i 2011, hvor han er produsent og skuespiller, (han er også kjent for TV-seriene The Legend of Sheriff Gus Skinner i 2013). I tillegg til regi er han regelmessig med sin far på de tyngre jobbene.

Han giftet seg med Beth i 2018 og de fikk datteren Abigail 19. oktober 2019.

**Brenda Grettenberger** (født 23. februar 1967, Eaton Rapids, Michigan) ble uteksaminert fra Michigan State University College of Veterinary Medicine i 1992. Hun har medvirket i alle sesongene av Dr. Pol og er i tillegg til Pol den veterinæren som man ser mest til i serien.

**Nicole Arcy** (født 20. desember 1993, i Dearborn, Michigan) ble uteksaminert fra College of Veterinary Medicine ved University of Missouri i 2018. Hun ble ansatt hos Dr. Pol i 2019 og har så langt vært med i 14 episoder, hun jobber fremdeles der i 2022.

**Emily Thomas** (født 4. april 1984 i Warner Robins, Georgia) ble uteksaminert fra University of Georgia College of Veterinary Medicine i 2010, er gift og mor til tre barn. Hennes mann, Tony Thomas, har også jobbet ved Pol Veterinary Services i en periode han var arbeidsløs, han var med i 20 episoder. Hun begynte hos Pol i 2015 og forlot praksisen (og showet) etter 95 episoder i 2019. Hun og familien flyttet til Virginia og begynte å jobbe ved Warren Country Veterinary Clinic.

**Lisa Jones** er uteksaminert i veterinærmedisin fra Cornell University. Hun begynte å jobbe ved Pol Veterinary Services som assisterende veterinær i juli 2019. Hun har så langt deltatt i 52 episoder.

**Sandra Wisniewski** (gift Shindorf) er uteksaminert fra Iowa State University College of Veterinary Medicine. Hun debuterte for første gang i serien i 2012 sesong 2 som veterinærstudent. Totalt var hun med i 14 episoder frem til hun sluttet i 2017 og flyttet for å satse på familien.

**Olivia Fox** var med i 4 episoder mellom 2013 og 2014. Hun var en del av Dr. Pols stab som veterinær-assistent. Hun jobber for Stone Hill Veterinary Clinic i Michigan. 

**Elizabeth Grammar** (født i 1973, i Lamar County, Georgia) ble uteksaminert fra University of Georgia, College of Veterinary Medicine. Hun var med på 7 episoder gjennom hele året 2016. Hun sluttet å jobbe etter at mannen hennes døde av medikamenter og alkohol 30. desember 2016. De hadde fire barn sammen. Hun lukket seg inne, forsøkte å begå selvmord, ble innlagt på Monroe County Hospital og senere på en psykiatrisk avdeling i Macon Medical Center. Hun kom tilbake i jobb og var med i ytterligere to episoder frem til 2018. Hun forlot senere Pol Veterinary Service og flyttet tilbake til Georgia hvor hun jobber for Animal Amour Veterinary Hospital and Pet Lodge.

**Michele Sharkey** var med som student i The Incredible Dr. Pol showet da det debuterte i 2011, i 4 episoder. Hun dro deretter for å fortsette med utdannelsen ved Ross University, skolen for veterinærmedisin og ble uteksaminert i 2017. Hun ble ansatt hos Dr. Pol og var med i ytterligere 10 episoder mellom 2018 og 2019. Hun flyttet til Missouri og jobber i Jones Animal Health Clinic.

**Ray Harp** er uteksaminert fra Kansas State University. Han ble ansatt ved Pol Veterinary Services i juli 2019, han var den første mannlige veterinæren Dr. Pol ansatte. Han sluttet hos Dr. Pol etter 17 episoder, av familiemessige årsaker, i 2021.

**Beth Pol** dukket i 2018 som Charles sin kjæreste. Etter at de to giftet seg, har hun fortsatt å være en del av showet som kona til Charles Pol. Hun kom inn i en tid da det gikk ryktene om at Charles var homofil. Charles Pol og kona Beth tok imot sin førstefødte datter 19. oktober 2019 og kalte henne Abigail. Så langt har hun dukket opp i 16 episoder (2022) og fortsetter å være med i serien.

**Tater Pol**, den svarte trebente kontorkatten.

Seriens mottagelse
------------------

Pols røffe stil har fått en blandet mottakelse av veterinærer, og i 2014 fikk Pol en bot på $500 og fikk satt lisensen sin på prøve av Michigan Board of Veterinary Medicine for ikke å ha på seg riktig kirurgisk antrekk under behandling av en bostonterrier.

Et år senere ble imidlertid straffutmålingen omgjort av Michigan Court of Appeals, som omgjorde den til en advarsel, og mente blant annet at det ikke var noen kompetente bevis for at det var et brudd på standarden for omsorg og siterte det faktum at "eierne av hunden var fornøyd med omsorgen den har blitt gitt".

Pol familien
------------

For uten Jan Pol, kona Diane Pol, adoptivsønnen Charles Pole, hans kone Beth Pol og deres datter Abigail, som alle medvirker i serien, består familien også av Diane og Jan sin adoptivdatter Kathy som ble adoptert som liten, og Diane Jr som har bod hos familien siden hun var åtte år og ble adoptert når hun var atten år.

Diane og Jan Pol liker å reise til forskjellige destinasjoner rundt om i verden som til Europa og Karibien.

Familien består også av en rekke forskjellige dyr som flere Grand danois og andre hunder, katter, hester, høner, påfugler, struts og en mengde andre.

  

I tillegg til at Jan Pol har tjent flere millioner på den suksessfulle tv-serien (også Charles Pol har tjent millioner) har han et eget dyrefor merke 'The Dr. Pol Difference' som gir han store inntekter.

Referanser
----------

1. ↑   *Trakt.tv*, Trakt.tv-ID shows/the-incredible-dr-pol, Wikidata Q84591894,
2. ↑  «Calf pulling and puppy worming: rural vet Dr. Pol is reality TV's most unlikely star». *Los Angeles Times* **(engelsk)**. 16. februar 2018. Besøkt 25. april 2022.
3. ↑  TV, NatGeo. «HJEM – Den offisielle siden for TV-kanalen National Geographic i Norge». *www.natgeotv.com* **(norsk)**. Besøkt 25. april 2022.
4. 1 2  «Dr. Pol wiki, bio, married, wife Diane Pol, children, age, net worth.». *Thecelebsinfo* **(engelsk)**. 3. mars 2018. Besøkt 25. april 2022.
5. ↑  Soltes, John (31. desember 2019). «INTERVIEW: Dr. Pol looks back at 2019, ahead at 2020». *Hollywood Soapbox* **(engelsk)**. Besøkt 25. april 2022.
6. ↑  Cutler, Jacqueline. «'Incredible Dr. Pol' can't retire because other vets won't treat farm animals». *USA TODAY* **(engelsk)**. Besøkt 25. april 2022.
7. 1 2  «Q&A: The Real Story of "The Incredible Dr. Pol" – News Watch». *web.archive.org*. 20. mai 2014. Archived from the original on 20. mai 2014. Besøkt 25. april 2022. CS1-vedlikehold: Uheldig URL (link)
8. 1 2 3 4 5 6 7 8  Networthmag (30. juli 2021). «Dr. Pol Staff 2022. Know who left the Dr. Pol Clinic.». *Vetshows.* **(engelsk)**. Besøkt 26. april 2022.
9. 1 2  «The Incredible Dr. Pol - Rotten Tomatoes». *www.rottentomatoes.com* **(engelsk)**. Besøkt 4. september 2023.
10. 1 2  Pol, Jan; Rubin, Ari; Pol, Charles (29. oktober 2011). «The Incredible Dr. Pol». National Geographic Television, Super Alright. Besøkt 4. september 2023.
11. 1 2  «Dr. Pol vet Wiki: Barn, formue, alder, stab, familie, kone, nasjonalitet - Kjendiser». *no.streamerium.com* **(norsk)**. Besøkt 4. september 2023.
12. ↑  Andy Dehnart (6. juli 2018). «How The Incredible Dr. Pol is filmed: an interview with Dr. Pol». *reality blurred* **(engelsk)**. Besøkt 25. april 2022.
13. ↑  «Charles Pol wiki, bio, gay, girlfriend, age, ethnicity, Kathy Pol, net worth.». *Thecelebsinfo* **(engelsk)**. 2. mars 2018. Besøkt 25. april 2022.
14. ↑  «Dr. Brenda Grettenberger husband, family, net worth, age, biography.». *Thecelebsinfo* **(engelsk)**. 28. februar 2018. Besøkt 25. april 2022.
15. ↑  gerrardhayley (24. mai 2023). «Dr. Brenda Grettenberger husband, family, net worth, age, biography.». *Thecelebsinfo* **(engelsk)**. Besøkt 4. september 2023.
16. ↑  «Dr. Nicole Arcy Vet biography, facts, net worth, husband and children.». *Thecelebsinfo* **(engelsk)**. 1. februar 2020. Besøkt 26. april 2022.
17. ↑  «Dr. Emily Thomas Wiki/bio: Married, husband, Kids, age, Net Worth.». *Thecelebsinfo* **(engelsk)**. 26. februar 2018. Besøkt 25. april 2022.
18. ↑  «Dr.Pol new vets: Dr. Nicole Arcy, Dr. Ray Harp, Dr. Lisa Jones.». *Thecelebsinfo* **(engelsk)**. 6. juli 2020. Besøkt 26. april 2022.
19. ↑  «What happened to Dr. Sandra Wisniewski of "Dr. Pol"? Why she left? Husband, children, bio.». *Thecelebsinfo* **(engelsk)**. 31. desember 2019. Besøkt 25. april 2022.
20. ↑  «Returning? What happened to Dr. Elizabeth on Dr. Pol? Where is she now?». *Thecelebsinfo* **(engelsk)**. 30. desember 2019. Besøkt 25. april 2022.
21. ↑  Haviland, Lou; TV, More Articles:; Published on July 5, 2021 (5. juli 2021). «'The Incredible Dr. Pol's Exec Producer Charles Pol on How the Show Went From 'Boring' to 'Magical'». *Showbiz Cheat Sheet* **(engelsk)**. Besøkt 26. april 2022.
22. ↑  «Why the "Incredible" Dr. Pol Is So Controversial in the Vet World».
23. ↑  «BUREAU OF HEALTH CARE SERVICES V JAN H POL DVM (Per Curiam Opinion)». *Justia Law* **(engelsk)**. Besøkt 26. april 2022.

Eksterne lenker
---------------

* (en) *The Incredible Dr. Pol* på Internet Movie Database Rediger på Wikidata

* (en) *The Incredible Dr. Pol* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN
 |